Սիրելի մայրեր, տիկնայք և աղջիկներ,

Ջերմ զգացումներով շնորհավորում եմ ձեզ ապրիլի 7-ի՝ Մայրության և գեղեցկության տոնի կապակցությամբ:

Մեր ազգային նկարագիրը ձևավորող անկյունաքարերից մեկը եղել և միշտ կլինի մոր հանդեպ տածած անսահման սերն ու նվիրվածությունը: Դուք ձեր առաքինի իմաստությամբ մշտապես անգնահատելի դեր եք ունեցել ընտանիքներում և ընդհանրապես հասարակության կյանքում,դարերով ձևավորված ավանդույթների և ազգային արժեքների պահպանման գործում։

Սիրելի կանայք, գնահատանքի և մեծարման այս գարնանային հիասքանչ տոնի առթիվ մաղթում եմ ձեզ անսահման սեր, երջանկություն, առողջություն: Թող գարուններն ու ժպիտներն ձեր կյանքում լինեն անսպառ ու անհաշվելի , իսկ ձեր հոգատարությունը, սերը, ողջախոհությունն ու նվիրումը լինեն մեր մշտական ուղեկիցը: